Paide Muusika- ja Teatrimaja lugu
#000000
Hoone interjöör ja eksterjöör moodustavad ühtse terviku. Majas on esinduslikud ja väga terviklikuna säilinud interjöörid, mis on valminud spetsiaalselt selle maja jaoks. Hoones on kasutatud autoriloomingut: vitraaže (kunstnik Kaarel Kurismaa), kohviku peegellagi ja tugipostide dekoratsioonid (kunstnik Kalev Roomet). Ligi 30 aasta taguse autoriloominguna valminud sisekujunduse säilimine algses asukohas on erakordne ja omab sellisena kultuuriväärtust. Postmodernistliku esindushoonena, terviklikult säilinud välisilme ja interjööriga on Paide kultuurimajal kõrge arhitektuuriline väärtus.
#000002
Paide Muusika- ja Teatrimaja katuse alla on koondatud teatrietendused ja
kontserdid, ainuke regulaarne kino maakonnas, kohalikud ja üle-riigilised konverentsid, kohalikud kultuuriseltsid jpm. Alates 2018. aastast tegutseb majas kutseline Paide Teater. Paide Muusika- ja Teatrimajas tegutsevad käsikäes nii professionaalse- kui ka harrastuskultuuri viljelejad.
#000003
Paide Kultuurikeskuse eelkäijaks võib lugeda 1929. aastal tööd alustanud Paide Rahvamaja, mis ehitati Vabadussõja mälestusobjektina ja rahva poolt annetatud rahade eest. Kuni 1983. aastani oli see maja kooskäimise ja seltsielu elamise kohaks paljudele paidelastele ja järvalastele. 1944. aasta lõpust kuni 1950. aastani tegutses selles majas ka Narvast evakueeritud kutseline teater.
#000005